**Toomas Alatalu** (aastani 1951 **Toomas Kärp**; sündinud 23. augustil 1942 Rakveres) on Eesti ajaloolane, politoloog ja poliitik.

Haridus- ja töökäik
-------------------

Alatalu lõpetas 1960. aastal Pärnu 4. Keskkooli ja 1965. aastal Tartu Riikliku Ülikooli ajaloo-keeleteaduskonna. 1963 alustas kolumnistina ajalehes Edasi ja rajas ülikooli Rahvusvaheliste Suhete Ringi. 1977. aastal kaitses ta Leningradi Riiklikus Ülikoolis filosoofiakandidaadi kraadi. Töötas õppejõuna Tartu Riiklikus Ülikoolis ja Tallinna Pedagoogilises Instituudis. Aastatel 1967–1978 tegi ta televisioonipäraseid analüüsisaateid "Rahvusvaheline panoraam", juhtis Eesti Televisioonis laste- ja noortesaateid "Mis on uudist?","Maailm meie ümber". 

Aastatel 1979–1980 oli ta Havannas Kuubas Universidad de la Habana teadur ja 1988–1990 Managuas Nicaraguas Universidad Centroamericana professor. Aastatel 2000–2003 ja 2007–2012 oli ta Euroülikooli rahvusvaheliste suhete teaduskonna dekaan. Teadusmaailmas tuntud kui Tõva ajaloo käsitluse autor (Toomas Alatalu.Tuva - A State Re-awakens. Soviet Studies, Glasgow, 1992). Antud artikli variandi ilmumine ajalehes "Molodjoz Tuvy" 24.01.1992 teravdas poliitilist kriisi Tõva Vabariigis, Vene Föderatsioon ja sundis võime 28.02.1992 avaldama kõik dokumendid Tuva Rahvavabriigi liitmisest NSV Liiduga 1944.a.

Poliitiline tegevus
-------------------

Alatalu kuulus aastatel 1966–1990 NLKP-sse, 1967. aastal võeti ta Moskva nõudel maha Tartu komsomolijuhi ametist. Aastatel 1999–2005 kuulus ta Keskerakonda ja 2005–2009 Rahvaliitu.

1992. aastal valiti ta valimisliidu Kindel Kodu nimekirjas VII Riigikogu ja aastal 1995 valimisliidu Koonderakonna ja Maarahva Ühendus nimekirjas VIII Riigikogu liikmeks. Oli 1993–1999 Balti Assamblee Presiidiumi liige. Aastatel 2003–2007 oli ta X Riigikogu liige.

Alatalu kuulus aastatel 2009–2018 Sotsiaaldemokraatlikku Erakonda. Ta kandideeris 2019. aastal Riigikogu valimistel parteituna Vabaerakonna nimekirjas. Toomas Alatalu on Eesti Rooma Klubi liige.

Isiklikku
---------

Tema isa oli Peep Kärp (1913–2003), ema Linda Alatalu (Tandru, 1921–2013), kasuisa Paul Alatalu (1903–1979).

Aastatel 1965–1991 oli Toomas Alatalu abielus Kadi Alataluga (sündinud 1942). Epp Alatalu (sündinud 1966), Riin Alatalu (sündinud 1968) ja Siim Alatalu (sündinud 1978) on nende lapsed. 

1995. aastast on ta abielus Eva Alataluga (sündinud 1944).

Tunnustus
---------

* 2004 Uz nuopelnus Lietuvai komandöri suurrist
* 2004 Balti Assamblee medal
* 2006 Valgetähe IV klassi teenetemärk

Teoseid
-------

* "Mööda Aasia ääri ja Austraalia kaguserva". Eesti Raamat 1976
* "Eesti poliitika 2000". Ilo 2000. ISBN 998557303X

Liikmesus
---------

* Eesti NATO Ühing
* Eesti Rooma Klubi (2019)
* Eesti Ajakirjanike Liit (2008)

Viited
------

1. ↑  "Arhiivikoopia". Originaali arhiivikoopia seisuga 2. mai 2020. Vaadatud 14. augustil 2016.`{{netiviide}}`: CS1 hooldus: arhiivikoopia kasutusel pealkirjana (link)
2. ↑  "Kes on kes Eesti poliitikas, ISBN 5899000236"
3. ↑  "Arhiivikoopia". Originaali arhiivikoopia seisuga 4. märts 2016. Vaadatud 25. juunil 2010.`{{netiviide}}`: CS1 hooldus: arhiivikoopia kasutusel pealkirjana (link)
4. ↑  Toomas Alatalu liitus sotsidega. Tallinna Postimees, 28. august 2009

Välislingid
-----------

|  |  |
| --- | --- |
|  | Tsitaadid Vikitsitaatides: **Toomas Alatalu** |

* Toomas Alatalu koduleht
* Toomas Alatalu Eesti Teadusinfosüsteemis Muuda Vikiandmetes
* Toomas Alatalu Eesti biograafilises andmebaasis ISIK
*. Saatejuht Urmas Ott. Esmaeeter 7. juuni 1996
* ETV telesaade "Kahekõne: Toomas Alatalu". Saatejuht Indrek Treufeldt. Esmaeeter 17. märts 2016
* Toomas Alatalu. Heino Lipp lipukandjaks Barcelonasse. Spordileht, 18. märts 1992.
* Toomas Alatalu. Tuva – a State Reawakens. Soviet Studies 44, no5 (Glasgow 1992)
* Toomas Alatalu. Miks Moldovast ei räägita? Pärnu Postimees, 28. november 2019.
* Toomas Alatalu. Kremlin creativity in the drawing up of blacklists. The Baltic Times, July 30,2018 – August 28, 2018
* Toomas Alatalu. Geopolitics Taking the Signature from the Russian-Estonian Border Treaty (2005). – Baltic Journal of Estonian Studies, Tallinn Technical University, vol.3 No2(14), October 2013.
* Toomas Alatalu: et kogu opositsioon Tallinnas eksib, paneb ikka mõtlema küll, delfi.ee, 22. oktoober 2013
* Toomas Alatalu, Alatalu: tegu pole rahvaste ümberasumisega, vaid organiseeritud sissetungiga Euroopasse, epl.delfi.ee / Eesti Päevaleht 7. september 2015